సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
‘టీమిండియాకు మరో పరాభవం తప్పదు’
నెంబర్ వన్ జట్టు అని భావించి భారత జట్టు ఇంగ్లాండ్ పర్యటనలో పరాభవాలు ఎదుర్కొందని, బ్యాటింగ్ లోపాలు సరిదిద్దుకోవాలని సలహాఇచ్చాడు.
| Updated:
Sep 17, 2018, 04:38PM IST
ఇంగ్లాండ్ గడ్డమీద టీమిండియా ఎదుర్కొన్న పరాభవాల నుంచి టీమిండియా పాఠాలు నేర్చుకోవాలని ఆస్ట్రేలియా మాజీ కెప్టెన్ ఇయాన్ చాపెల్ సూచించాడు. పటిష్టంగా ఉండే బ్యాటింగ్ విషయంలోనే భారత జట్టు మరింత బలహీనంగా కనిపిస్తోందని, మరో రెండు నెలల్లో ఆ లోపాలు సరిదిద్దుకోవాలన్నాడు. లేని పక్షంలో కోహ్లీతో పాటు టీమిండియాకు మరో పరాభవం తప్పదని హెచ్చరించాడు చాపెల్.
విరాట్ కోహ్లీ సేన ఈ నవంబర్‌ 21 నుంచి జనవరి 18 వరకు ఆసీస్ లో పర్యటించనుంది. పేస్ బౌలింగ్‌కు అనుకూలించే ఆసీస్ గడ్డపై భారత్‌ 3 ట్వంటీ20లు, 4 టెస్టులు, 3 వన్డేలు ఆడేందు షెడ్యూలు ఖరారైంది. అయితే ఇటీవల ఇంగ్లాండ్ పర్యటనలో ప్రదర్శన ఆధారంగా టీమిండియా బ్యాటింగ్ శైలిని చాపెల్ విశ్లేషించాడు. ఇంగ్లండ్ కంటే పటిష్ట బౌలింగ్ దళం ఉన్న ఆసీస్ పేసర్లను కోహ్లీ సేనను అత్యంత కష్టతరమని చెప్పాడు. ఇంగ్లాండ్ గడ్డమీద స్పిన్నర్లను సైతం ఆడలేక భారత ఆటగాళ్లు చేతులెత్తేశారని గుర్తుచేశాడు.
ఇప్పటికే నెంబర్ వన్ జట్టు అని భావించి భారత జట్టు ఇంగ్లాండ్ పర్యటనలో పరాభవాలు ఎదుర్కొందని, బ్యాటింగ్ లోపాలు సరిదిద్దుకుంటే పోరాడే అవకాశం ఉంటుందన్నాడు. బాల్ ట్యాంపరింగ్ వివాదంలో ఇరుక్కుని నిషేధానికి గురైన డేవిడ్ వార్నర్, స్టీవ్ స్మిత్ లేకున్నా సొంతగడ్డపై ఆసీస్ జట్టుకు ఏ ఇబ్బంది ఉండదని ధీమా వ్యక్తం చేశాడు. మిచెల్‌ స్టార్క్‌, జోష్ హజెల్‌వుడ్‌, ప్యాట్‌ కమిన్స్‌, నాథన్ లయన్ సిరీస్‌ ఆసాంతం ఫిట్‌గా ఉంటే టీమిండియా గడ్డుకాలం తప్పదన్నాడు. కోహ్లీని మినహాయిస్తే బౌన్స్ బంతులను ఎదుర్కొనే బ్యాట్స్‌మెన్ జట్టులో లేరని, రోహిత్ శర్మ మాత్రం ఎదురుదాడికి దిగి ఆసీస్ బౌలింగ్‌లో పరుగులు సాధిస్తాడని ఇయాన్ చాపెల్ ఆశాభావం వ్యక్తం చేశాడు.